[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.6.2006

COM(2006) 298 τελικό

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τον καθορισμό των χρηματοδοτικών συνεισφορών που καταβάλλουν τα κράτη μέλη που συνεισφέρουν στο Ευρωπαϊκό Ταμείο Ανάπτυξης (δεύτερη δόση για το 2006)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Από την έναρξη ισχύος του δημοσιονομικού κανονισμού του 9ου ΕΤΑ, το Συμβούλιο αποφασίζει, κατόπιν προτάσεως της Επιτροπής, για καθεμία από τις τρεις δόσεις της συνεισφοράς που θα πρέπει να καταβάλουν τα κράτη μέλη για τη χρηματοδότηση του ΕΤΑ. Όσον αφορά τα μέσα του 9ου ΕΤΑ που διαχειρίζεται η ΕΤΕ (Ευρωπαϊκή Τράπεζα Επενδύσεων), οι συνεισφορές καταβάλλονται απευθείας από τα κράτη μέλη στην ΕΤΕ. Οι συνεισφορές για τα άλλα μέσα καταβάλλονται στην Επιτροπή.

Σύμφωνα με το άρθρο 121 του δημοσιονομικού κανονισμού του 9ου ΕΤΑ, η ΕΤΕ κοινοποίησε στην Επιτροπή τις ενημερωμένες προβλέψεις της σχετικά με τις αναλήψεις υποχρεώσεων και τις πληρωμές για τα μέσα τα οποία διαχειρίζεται η ίδια.

Η παρούσα πρόταση αφορά τη δεύτερη δόση των συνεισφορών του οικονομικού έτους 2006. Σύμφωνα με το άρθρο 38 παράγραφος 2 του δημοσιονομικού κανονισμού του 9ου ΕΤΑ, το χρονοδιάγραμμα που έχει εγκριθεί γι’ αυτή τη δόση είναι το ακόλουθο: 1) η Επιτροπή υποβάλλει την πρόταση έως τις 15 Ιουνίου 2006; 2) το Συμβούλιο αποφασίζει για τη δόση αυτή εντός 21 ημερολογιακών ημερών από την ημερομηνία που θα υποβάλει την πρότασή της η Επιτροπή; 3) τα κράτη μέλη καταβάλλουν τις συνεισφορές που οφείλονται για την εν λόγω δόση εντός 21 ημερολογιακών ημερών από την ημερομηνία που θα τους κοινοποιηθεί η απόφαση του Συμβουλίου.

Τέλος, υπενθυμίζεται ότι το άρθρο 40 παράγραφος 4 του δημοσιονομικού κανονισμού του 9ου ΕΤΑ ορίζει ότι, εάν οι δόσεις συνεισφορών που καθίστανται απαιτητές δεν καταβληθούν εντός της καθορισμένης προθεσμίας, το αντίστοιχο κράτος μέλος υποχρεούται σε καταβολή τόκων επί του μη καταβληθέντος ποσού, σύμφωνα με τους κανόνες που καθορίζονται στο ίδιο άρθρο.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τον καθορισμό των χρηματοδοτικών συνεισφορών που καταβάλλουν τα κράτη μέλη που συνεισφέρουν στο Ευρωπαϊκό Ταμείο Ανάπτυξης (δεύτερη δόση για το 2006)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συμφωνία εταιρικής σχέσεως μεταξύ των μελών της ομάδας των Κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Ένωσης και των κρατών μελών της αφετέρου, που υπεγράφη στο Κοτονού, στο Μπενίν, στις 23 Ιουνίου 2000[1], και αναθεωρήθηκε στο Λουξεμβούργο, στο Μεγάλο Δουκάτο του Λουξεμβούργου, στις 25 Ιουνίου 2005[2],

την εσωτερική συμφωνία μεταξύ των εκπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση των ενισχύσεων της Κοινότητας στα πλαίσια του χρηματοδοτικού πρωτοκόλλου της συμφωνίας εταιρικής σχέσεως μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, που υπεγράφη Κοτονού (Μπενίν) στις 23 Ιουνίου 2000[3], και ιδίως το άρθρο 10,

την απόφαση 2001/822/ΕΚ του Συμβουλίου της 27ης Νοεμβρίου 2001 για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα[4],

τον δημοσιονομικό κανονισμό της 27ης Μαρτίου 2003 που εφαρμόζεται στο 9ο Ευρωπαϊκό Ταμείο Ανάπτυξης[5], εφεξής ο δημοσιονομικός κανονισμός του 9ου ΕΤΑ, και ιδίως το άρθρο 38 παράγραφος 2 δεύτερο εδάφιο,

την πρόταση της Επιτροπής[6],

Εκτιμώντας τα εξής:

(1) Στις 21 Οκτώβριος 2005, η Επιτροπή κοινοποίησε στο Συμβούλιο την κατάσταση των πληρωμών που προέβλεπε για το οικονομικό έτος 2006, καθώς και το χρονοδιάγραμμα των προσκλήσεων για την καταβολή συνεισφορών. Στις 21 Δεκεμβρίου, το Συμβούλιο εξέδωσε απόφαση που καθορίζει για το οικονομικό έτος 2006 το χρονοδιάγραμμα των προσκλήσεων για την καταβολή συνεισφορών των κρατών μελών στο πλαίσιο του ΕΤΑ.

(2) Το Συμβούλιο εξέδωσε στις 21 Δεκεμβρίου 2005 την απόφαση για τις συνεισφορές που όφειλαν να καταβάλουν τα κράτη μέλη στην Επιτροπή και στην Ευρωπαϊκή Τράπεζα Επενδύσεων στο πλαίσιο της πρώτης δόσης για το 2006.

(3) Το άρθρο 38 παράγραφος 2 δεύτερο εδάφιο του δημοσιονομικού κανονισμού του 9ου ΕΤΑ προβλέπει ότι η πρόταση για τη δεύτερη δόση του τρέχοντος οικονομικού έτους υποβάλλεται από την Επιτροπή ως τις 15 Ιουνίου.

(4) Το άρθρο 38 παράγραφος 2 δεύτερο εδάφιο του δημοσιονομικού κανονισμού του 9ου ΕΤΑ προβλέπει ότι το Συμβούλιο αποφασίζει για τη δόση αυτή το αργότερο εντός 21 ημερολογιακών ημερών από την υποβολή της πρότασης και ότι τα κράτη μέλη καταβάλλουν τις συνεισφορές που οφείλονται για την εν λόγω δόση το αργότερο εντός 21 ημερολογιακών ημερών από την ημερομηνία κατά την οποία τους κοινοποιήθηκε η απόφαση του Συμβουλίου.

(5) Κατ' εφαρμογή του άρθρου 121 εδάφιο 2 του δημοσιονομικού κανονισμού του 9ου ΕΤΑ, η Ευρωπαϊκή Τράπεζα Επενδύσεων κοινοποίησε στην Επιτροπή τις ενημερωμένες προβλέψεις για την ανάληψη υποχρεώσεων και τις πληρωμές.

(6) Το άρθρο 133 παράγραφοι 2, 3, και 4 του δημοσιονομικού κανονισμού του 9ου ΕΤΑ προβλέπει ότι η διαδικασία πρόσκλησης για την καταβολή συνεισφορών που αποφασίστηκε για τη διάθεση των πόρων του 9ου ΕΤΑ έχει επίσης εφαρμογή για την εκτέλεση των αποφάσεων στο πλαίσιο των προηγούμενων ΕΤΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι συνεισφορές που καταβάλλουν τα κράτη μέλη στην Επιτροπή και στην Ευρωπαϊκή Τράπεζα Επενδύσεων στο πλαίσιο της δεύτερης δόσης του 200 6 παρατίθενται στον πίνακα του παραρτήματος.

Άρθρο 2

Η παρούσα απόφαση εφαρμόζεται από την ημερομηνία της εγκρίσεώς της.

Άρθρο 3

Η παρούσα απόφαση απευθύνεται στα κράτη μέλη που συνεισφέρουν στο 9ο ΕΤΑ.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Συνεισφορές δεύτερης δόσης 2006(σε ευρώ)

ΧΩΡΕΣ | στο πλαίσιο της Ευρωπαϊκής Τράπεζας Επενδύσεων | στο πλαίσιο της Επιτροπής |

ΓΕΡΜΑΝΙΑ | 23.360.000 | 212.576.000 |

ΒΕΛΓΙΟ | 3.920.000 | 35.672.000 |

ΔΑΝΙΑ | 2.140.000 | 19.474.000 |

ΙΣΠΑΝΙΑ | 5.840.000 | 53.144.000 |

ΓΑΛΛΙΑ | 24.300.000 | 221.130.000 |

ΕΛΛΑΔΑ | 1.250.000 | 11.375.000 |

ΙΡΛΑΝΔΙΑ | 620.000 | 5.642.000 |

ΙΤΑΛΙΑ | 12.540.000 | 114.114.000 |

ΛΟΥΞΕΜΒΟΥΡΓΟ | 290.000 | 2.639.000 |

ΚΑΤΩ ΧΩΡΕΣ | 5.220.000 | 47.502.000 |

ΠΟΡΤΟΓΑΛΙΑ | 970.000 | 8.827.000 |

ΗΝΩΜΕΝΟ ΒΑΣΙΛΕΙΟ | 12.690.000 | 115.479.000 |

ΑΥΣΤΡΙΑ | 2.650.000 | 24.115.000 |

ΦΙΝΛΑΝΔΙΑ | 1.480.000 | 13.468.000 |

ΣΟΥΗΔΙΑ | 2.730.000 | 24.843.000 |

ΣΥΝΟΛΟ | 100.000.000 | 910.000.000 |

ΔΗΜΟΣΙΟΝΟΜΙΚΟ ΔΕΛΤΙΟ |

ΗΜΕΡΟΜΗΝΙΑ: 16 Απριλίου 2006 |

1. | ΚΟΝΔΥΛΙΟ ΠΡΟΫΠΟΛΟΓΙΣΜΟΥ: μη εφαρμόσιμο: αφορά το ΕΤΑ | ΠΙΣΤΩΣΕΙΣ: Μη εφαρμόσιμο |

2. | ΤΙΤΛΟΣ ΤΟΥ ΜΕΤΡΟΥ: Απόφαση του Συμβουλίου για την έγκριση των χρηματοδοτικών συνεισφορών που πρέπει να καταβάλουν τα συνεισφέροντα κράτη μέλη στο ΕΤΑ (2η δόση 2006) |

3. | ΝΟΜΙΚΗ ΒΑΣΗ: δημοσιονομικός κανονισμός της 27ης Μαρτίου 2003 που εφαρμόζεται στο 9ο ΕΤΑ |

4. | ΣΤΟΧΟΣ ΤΟΥ ΜΕΤΡΟΥ: πρόσκληση καταβολής της 2ης δόσης των συνεισφορών 2006 από τα κράτη μέλη |

5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. ευρώ) | ΤΡΕΧΟΝ ΟΙΚΟΝΟΜΙΚΟ ΕΤΟΣ [n] (εκατ. ευρώ) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ [n+1] (εκατ. ευρώ) |

5.0 | ΔΑΠΑΝΕΣ ΠΟΥ ΕΠΙΒΑΡΥΝΟΥΝ - ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ - ΑΛΛΟΥΣ ΤΟΜΕΙΣ | μη εφαρμόσιμο |

5.1 | ΕΣΟΔΑ - ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ) - ΣΕ ΕΘΝΙΚΟ ΕΠΙΠΕΔΟ | μη εφαρμόσιμο |

[n+2] | [n+3] | [n+4] | [n+5] |

5.0.1 | ΠΡΟΒΛΕΨΕΙΣ ΔΑΠΑΝΩΝ |

5.1.1 | ΠΡΟΒΛΕΨΕΙΣ ΕΣΟΔΩΝ |

5.2 | ΤΡΟΠΟΣ ΥΠΟΛΟΓΙΣΜΟΥ: |

6.0 | ΠΙΘΑΝΗ ΧΡΗΜΑΤΟΔΟΤΗΣΗ ΑΠΟ ΠΙΣΤΩΣΕΙΣ ΠΟΥ ΕΧΟΥΝ ΕΓΓΡΑΦΕΙ ΣΤΟ ΣΥΓΚΕΚΡΙΜΕΝΟ ΚΕΦΑΛΑΙΟ ΤΟΥ ΠΡΟΫΠΟΛΟΓΙΣΜΟΥ ΣΤΟ ΣΤΑΔΙΟ ΕΚΤΕΛΕΣΗΣ | ΝΑΙ/ΟΧΙ |

6.1 | ΠΙΘΑΝΗ ΧΡΗΜΑΤΟΔΟΤΗΣΗ ΑΠΟ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΠΡΟΫΠΟΛΟΓΙΣΜΟΥ ΣΤΟ ΣΤΑΔΙΟ ΕΚΤΕΛΕΣΗΣ | ΝΑΙ/ΟΧΙ |

6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ/ΟΧΙ |

ΠΑΡΑΤΗΡΗΣΕΙΣ: |

[1] ΕΕ L 317 της 15.12.2000, σ. 3.

[2] ΕΕ L 287 της 28.10.2005, σ. 4.

[3] ΕΕ L 317 της 15.12.2000, σ. 355.

[4] ΕΕ L 314 της 30.11.2001, σ. 1.

[5] ΕΕ L 83 της 1.4.2003, σ. 1.

[6] ΕΕ C […], […], σ. […].